Source: https://www.biostyle24.cz/cestne-vyhlaseni/
Timestamp: 2020-06-03 00:29:42+00:00

Document:
Čestné vyhlášení - Produkty pro nehty gelové, kosmetický salon, kadeřnictví | biostyle24.CZ
Čestné vyhlášení
Osoba kupujúceho (ďalej len „Kupujúci“), ktorá prostredníctvom webovej stránky spoločnosti LP-TRADE HOLDING, s.r.o., ICO: 52239802, J.Milca 48, 01001 Žilina, ktorá je zapísaná v obchodnom registri Okresného súdu Žilina 71810/L(ďalej len „LP-TRADE HOLDING“) doručila spoločnosti LP-TRADE HOLDING objednávku na kúpu tovaru – ochranný respirátor (respiračné rúško) KB95 – 2 ks (ďalej len „Tovar“) potvrdením obsahu tohto dokumentu
že si uvedomuje, že zákonom č. 69/2020 Z. z. o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony (ďalej len „Zákon 69/2020“) bol zavedený zákaz predaja Tovaru osobám iným, ako sú uvedené v § 4 ods. 1 Zákona 69/2020 a v tejto súvislosti vyhlasuje a spoločnosť LP-TRADE HOLDING ubezpečuje, že spĺňa aspoň jednu z nižšie uvedených predpokladov:
je poskytovateľom zdravotnej starostlivosti podľa § 4 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „Zákon 578/2004“), ktorý poskytuje zdravotnú starostlivosť na území Slovenskej republiky;
je zdravotníckym pracovníkom podľa § 27 Zákona 578/2004, ktorý vykonáva zdravotnícke povolanie na území Slovenskej republiky;
je orgánom štátnej správy alebo územnej samosprávy;
je právnickou osobou alebo fyzickou osobou - podnikateľom, ktorá je podľa § 6 ods. 1 písm. j) zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov povinná zabezpečovať Tovar a vykonáva práce uvedené v prílohe zákona č. 69/2020 Z. z. o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony, medzi ktoré patria nasledujúce činnosti:
práca s nebezpečnými látkami;
práca v nádržiach, v obmedzených priestoroch, v priemyselných zariadeniach a priestoroch s nedýchateľným ovzduším, napríklad so škodlivinami alebo s nedostatkom kyslíka;
práca v blízkosti sadzobne vysokej pece;
práca v blízkosti plynových konvertorov a plynového potrubia vysokej pece;
práca v blízkosti miesta odpichu vysokej pece s výskytom dymov obsahujúcich ťažké kovy;
vymurúvanie pecí a lejacích panví s výskytom vysokej prašnosti;
práce v zariadeniach s vysokou prašnosťou;
likvidácia následkov havárií, pri zdolávaní požiarov;
práca v šachtách, stokách a ďalších podzemných priestoroch súvisiacich s kanalizáciou;
práca v mraziarňach s nebezpečenstvom úniku chladiaceho média;
nanášanie náterových látok;
ťažba, úprava a zušľachťovanie nerastov s vysokou prašnosťou;
strojové brúsenie dreva;
zdravotné vyšetrenie a ošetrenie;
práca v archívoch;
pri ktorých je používanie Tovaru nevyhnutné z dôvodu ochrany života a zdravia;
právnickou osobou alebo fyzickou osobou, ktorá má uzatvorenú zmluvu o zabezpečení vykonávania prehliadok mŕtvych tiel s Úradom pre dohľad nad zdravotnou starostlivosťou (ďalej len „Úrad pre dohľad“);
právnickou osobou alebo fyzickou osobou – podnikateľom, ktorá poskytuje pohrebné služby na území Slovenskej republiky;
zamestnancom súdnolekárskeho a patologickoanatomického pracoviska Úradu pre dohľad;
osobou, pri ktorou na to existujú zdravotné dôvody uvedené v zozname diagnóz ustanovených vyhláškou Ministerstva zdravotníctva Slovenskej republiky (ďalej len „Vyhláška“) a spĺňa podrobnosti o poskytovaní Tovaru určené Vyhláškou;
osobou, ktorá distribuuje Tovar na území Slovenskej republiky a ktorá má sídlo alebo miesto výkonu podnikania na území Slovenskej republiky a ktorá Tovar ďalej predáva alebo prevádza iba osobám uvedeným v písmenách a) až h) tohto čestného vyhlásenia.
Zároveň Kupujúci potvrdením tohto čestného vyhlásenia berie na vedomie, že:
porušenie zákazu predaja Tovaru iným osobám, ako tým, ktoré spĺňajú niektorý z vyššie uvedených predpokladov pre kúpu Tovaru podľa § 4 ods. 1 Zákona 69/2020, zakladá skutkovú podstatu správneho deliktu, za ktorý môže Slovenská obchodná inšpekcia uložiť spoločnosti LP-TRADE HOLDING pokutu od 1.000 do 10.000 EUR;
potvrdením obsahu tohto čestného vyhlásenia Kupujúcim napriek tomu, že Kupujúci nespĺňa niektorý z vyššie uvedených predpokladov pre kúpu Tovaru podľa § 4 ods. 1 Zákona 69/2020, môže spoločnosti LP-TRADE HOLDING vzniknúť škoda vo forme pokuty uvedenej v písm. a).

References: § 4
 § 4
 § 27
 § 6
 § 4
 § 4